CELEX: 62012CA0548
Language: el
Date: 2014-03-13 00:00:00
Title: Υπόθεση C-548/12: Απόφαση του Δικαστηρίου (έβδομο τμήμα) της 13ης Μαρτίου 2014 [αίτηση του Landgericht Krefeld (Γερμανία) για την έκδοση προδικαστικής αποφάσεως] — Mark Brogsitter κατά Fabrication de Montres Normandes Eurl., Karsten Fräßdorf (Χώρος ελευθερίας, ασφάλειας και δικαιοσύνης  — Διεθνής δικαιοδοσία σε αστικές και εμπορικές υποθέσεις  — Κανονισμός (ΕΚ) 44/2001  — Ειδικές βάσεις δικαιοδοσίας  — Άρθρο 5, σημεία 1 και 3  — Αγωγή αποζημιώσεως  — Ζήτημα αν πρόκειται για συμβατική ή αδικοπρακτική ευθύνη)

5.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 135/10
            
         Απόφαση του Δικαστηρίου (έβδομο τμήμα) της 13ης Μαρτίου 2014 [αίτηση του Landgericht Krefeld (Γερμανία) για την έκδοση προδικαστικής αποφάσεως] — Mark Brogsitter κατά Fabrication de Montres Normandes Eurl., Karsten Fräßdorf
   (Υπόθεση C-548/12) (1)
   
   ((Χώρος ελευθερίας, ασφάλειας και δικαιοσύνης - Διεθνής δικαιοδοσία σε αστικές και εμπορικές υποθέσεις - Κανονισμός (ΕΚ) 44/2001 - Ειδικές βάσεις δικαιοδοσίας - Άρθρο 5, σημεία 1 και 3 - Αγωγή αποζημιώσεως - Ζήτημα αν πρόκειται για συμβατική ή αδικοπρακτική ευθύνη))
   2014/C 135/10
   Γλώσσα διαδικασίας: η γερμανική
   
      Αιτούν δικαστήριο
   
   Landgericht Krefeld
   
      Διάδικοι στην υπόθεση της κύριας δίκης
   
   Mark Brogsitter
   
      κατά
   
   Fabrication de Montres Normandes Eurl., Karsten Fräßdorf
   
      Αντικείμενο
   
   Αίτηση προδικαστικής αποφάσεως — Landgericht Krefeld — Ερμηνεία του άρθρου 5, παράγραφος 1, του κανονισμού (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (ΕΕ 2001, L 12, σ. 1) — Ειδικές βάσεις δικαιοδοσίας — Αγωγή η οποία ασκήθηκε ενώπιον δικαστηρίου που ήταν αρμόδιο επί αδικοπρακτικής βάσεως — Περίπτωση στην οποία η παράνομη πράξη τελέστηκε στο πλαίσιο συμβάσεως μεταξύ του ζημιώσαντος και του θύματος και το δικαστήριο του τόπου εκπληρώσεως της βασικής υποχρεώσεως βρίσκεται σε άλλο κράτος μέλος — Ζήτημα ποιο δικαστήριο έχει διεθνή δικαιοδοσία
   
      Διατακτικό
   
   Αξιώσεις αποζημιώσεως όπως οι προβληθείσες στην υπόθεση της κύριας δίκης, οι οποίες στηρίζονται σε αδικοπρακτική ευθύνη κατά το εθνικό δίκαιο, πρέπει μολαταύτα να γίνει δεκτό ότι εμπίπτουν στις «διαφορές εκ συμβάσεως» κατά την έννοια του άρθρου 5, σημείο 1, στοιχείο α', του κανονισμού 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις, εφόσον η συμπεριφορά που προσάπτεται μπορεί να θεωρηθεί ως παράβαση συμβατικών υποχρεώσεων, όπως αυτές ορίζονται βάσει του αντικειμένου της οικείας συμβάσεως.
   
      (1)  ΕΕ C 101 της 6.4.2013.